b'\n_START_ARTICLE_\n64 Angelina\n_START_SECTION_\nOdkritje\n_START_PARAGRAPH_\nAsteroid je odkril Ernst Wilhelm Leberecht Tempel (1821 \xe2\x80\x93 1889) 4. marca 1861. Tempel je bil zelo uspe\xc5\xa1en odkritelj kometov. Asteroid Angelina pa je bil njegov prvi odkriti asteroid.\n_START_SECTION_\nLastnosti\n_START_PARAGRAPH_\nAsteroid Angelina obkro\xc5\xbei Sonce v 4,40 letih. Njegova tirnica ima izsrednost 0,124, nagnjena pa je za 1,308 \xc2\xb0 proti ekliptiki. Njegove mere so 48 \xc3\x97 53\xc2\xa0km, okrog svoje osi pa se zavrti v 0,365 dneh._NEWLINE_Angelina spada med redke asteroide tipa E. Po velikosti je tretji najve\xc4\x8dji za 44 Niso in 55 Pandoro. Na povr\xc5\xa1ini najdemo mineral enstatit. Za asteroide tipa E je zna\xc4\x8dilno, da postanejo mo\xc4\x8dno svetli, ko so blizu opozicije s Soncem.'